*****

ΚΑΝΟΝΙΣΜΟΣ (ΕΟΚ) αριθ. 333/81 ΤΗΣ ΕΠΙΤΡΟΠΗΣ

της 4ης Φεβρουαρίου 1981

περί κατατάξεως εμπορευμάτων στην κλάση 64.01 του Κοινού Δασμολογίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί των μέτρων που πρέπει να ληφθούν για την ομοιόμορφη εφαρμογή της ονοματολογίας του Κοινού Δασμολογίου (1), όπως τροποποιήθηκε τελευταία από τον κανονισμό (ΕΟΚ) αριθ. 280/77 (2), και ιδίως το άρθρο 3,

Εκτιμώντας:

ότι, για να εξασφαλισθεί η ομοιόμορφη εφαρμογή της ονοματολογίας του Κοινού Δασμολογίου, πρέπει να θεσπισθούν διατάξεις σχετικά με τη δασμολογική κατάταξη που αφορά τις μπότες, των οποίων το εξωτερικό πέλμα καθώς και το κάτω τμήμα του άνω μέρους το οποίο καλύπτει σχεδόν όλο το πόδι είναι από καουτσούκ, ενώ το προστιθέμενο τμήμα του άνω μέρους, το οποίο καλύπτει το πόδι το πολύ μέχρι το μέσο της κνήμης, συνίσταται από δερμάτινο στέλεχος εφοδιασμένο με μεταλλικά καψύλια·

ότι το Κοινό Δασμολόγιο που προσαρτάται στον κανονισμό (ΕΟΚ) αριθ. 950/68 του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 3000/80 (4), αναφέρεται στην κλάση 64.01, στα υποδήματα τα έχοντα το εξωτερικό πέλμα και το άνω μέρος από καουτσούκ ή από τεχνητή πλαστική ύλη καί, στη διάκριση 64.02 Α, στα υποδήματα (με εξωτερικά πέλματα από καουτσούκ από τεχνητή πλαστική ύλη) τα έχοντα το επάνω μέρος εκ φυσικού δέρματος· ότι, για να καταταγούν δασμολογικά οι ως άνω μπότες, δύνανται να ληφθούν υπόψη οι εν λόγω κλάσεις·

ότι οι μπότες του είδους αυτού χρησιμοποιούνται υπό συνθήκες υγρασίας ή ψύχους κυρίως σαν υποδήματα για όλα τα εδάφη ή για εργασία σε ψυκτικές αποθήκες· ότι, αν και το φυσικό δέρμα καλύπτει το μεγαλύτερο μέρος της επάνω επιφανείας κατά βάρος, επιφάνεια και αξία, το καουτσούκ, το οποίο σχεδόν καλύπτει το επάνω μέρος του ποδιού, πρέπει να θεωρηθεί σαν η ύλη, που επειδή καθιστά τις μπότες αδιάβροχες, δίνει στην επάνω επιφάνεια τον κύριο χαρακτήρα· ότι αυτές οι μπότες δεν είναι δυνατόν να υπαχθούν στη διάκριση 64.02 Α, αλλά στην κλάση 64.01 σύμφωνα με το γενικό κανόνα 3β) περί της ερμηνείας της ονοματολογίας του Κοινού Δασμολογίου·

ότι τα μέτρα, τα οποία προβλέπονται από τον παρόντα κανονισμό, είναι σύμφωνα με τη γνώμη της Επιτροπής Ονοματολογίας του Κοινού Δασμολογίου,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι μπότες, των οποίων το εξωτερικό πέλμα καθώς και κάτω τμήμα του άνω μέρους (το οποίο καλύπτει σχεδόν ολόκληρο το πόδι) είναι από καουτσούκ, ενώ το άνω τμήμα (το οποίο καλύπτει το μεγαλύτερο μέρος της κνήμης) συνίσταται από δερμάτινο στέλεχος εφοδιασμένο με μεταλλικά καψύλια υπάγονται, στο Κοινό Δασμολόγιο, στην κλάση:

64.01 Υποδήματα έχοντα τα εξωτερικά πέλματα και το άνω μέρος από καουτσούκ ή από τεχνητή πλαστική ύλη.

Άρθρο 2

Ο παρών κανονισμός τίθεται σε ισχύ την 21η ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 4 Φεβρουαρίου 1981.

Για την Επιτροπή

Karl-Heinz NARJES

Μέλος της Επιτροπής

(1) ΕΕ αριθ. L 14 της 21. 1. 1979, σ. 1.

(2) ΕΕ αριθ. L 40 της 11. 2. 1977, σ. 1.

(3) ΕΕ αριθ. L 172 της 22. 7. 1968, σ. 1.

(4) ΕΕ αριθ. L 315 της 24. 11. 1980, σ. 1.